Fargo (film)
"Fargo" on 1996. aasta neo-noir musta huumoriga põnevik, mille režissöörid, stsenaristid ja produtsendid olid Joel ja Ethan Coen. Frances McDormand kehastab Marge Gundersoni, rasedat Minnesota politseiülemat, kes uurib Fargo linna viiva maantee ääres toimunud mõrvasid, mis leiavad aset pärast seda kui rahahädas automüüja Jerry Lundegaard (William H. Macy) palkab kaks kurjategijat (Steve Buscemi ja Peter Stormare), et need ta naise (Kristin Rudrud) rööviksid ja rikkalt äiapapalt (Harve Presnell) lunaraha nõuaksid. Film esilinastus 1996. aasta Cannes'i filmifestivalil, kus Joel Coen võitis auhinna "Parim režissööri" (Prix de la mise en scène) kategoorias. Fargo sai hiljem seitse Oscari nominatsiooni, seejuures "Parima filmi" kategoorias. McDormand sai Parima naispeaosatäitja Oscari ja Coenid võitsid veel Parim algupärane käsikirja Oscari. 1998. aastal nimetas üheks Ameerika Ühendriikide kõigi aegade sajaks parimaks filmiks. 2006. aastal valis Ameerika Ühendriikide Kongressi raamatukogu "Fargo" Riiklikusse Filmiregistrisse. 2014. aastal esilinastus USA telekanalil FX samanimeline telesari, mis on inspireeritud Coenite 1996. aasta filmist.